section_heading: Srednji vijek
paragraph_text: Ljeti godine 1463. pada pod Turke, ali ga na Božić iste godine, nakon dulje opsade, oslobađa hrvatsko-ugarski kralj Matijaš Korvin. Nešto kasnije on osniva Jajačku banovinu za obranu od Turaka, sa sjedištem je u Jajcu. Jajce je tih godina važni grad do kojeg vode trgovački putovi kojima su karavane išle preko Livna do Splita. Trgovina je trajala sve do turske okupacije. Grad je u Jajačkoj banovini dobio novu obrambenu ulogu. Pretkraj 15. stoljeća stara kraljevska utvrda i gradski obrambeni zidovi preuredili su se i modernizirali. Turci ga nekoliko puta podsjedaju (1464., 1480., 1493., 1525.) ali bezuspješno. Opsade prodorima raspršuju hrvatske snage. Na prijelazu iz 1527. u 1528. ponovno ga zauzimaju Turci. Vjerojatno je osvojeno između 20. i 28. siječnja 1528.<ref>Historija bosanskih gradova - Banja Luka i Jajce, bosna.blogspot.hr, 10. lipnja 2011., pristupljeno 6. studenog 2015. Grad pod opsadom predan je izdajom.